
DR.31.10.2018                                                                                                                            9                   

 
kerana penekanan kepada kurikulum jawi ini di peringkat kementerian sudah tidak seperti 
dahulu.  

Soalan saya kepada Yang Berhormat Menteri, apakah– tadi langkah sudah banyak 
diberi oleh Yang Berhormat Menteri, cumanya boleh tidak dispesifikkan, apakah langkah-
langkah proaktif pihak kementerian untuk kita menaikkan atau perkataan yang lebih tepat 
untuk membugarkan kembali expertise untuk penggunaan tulisan jawi di kalangan pelajar 
Melayu, Cina dan India di peringkat pendidikan rendah dan menengah untuk masa depan. 
Terima kasih. 

Puan Teo Nie Ching: Terima kasih Tuan Yang di-Pertua. Terima kasih Yang 
Berhormat Jelebu atas soalan tambahan tersebut. Untuk makluman Yang Berhormat, elemen 
tulisan jawi dimasukkan ke dalam mata pelajaran Pendidikan Islam seiring dengan 
pelaksanaan Kurikulum Baru Sekolah Rendah (KBSR) pada tahun 1983. Tulisan jawi diajar 
di dalam Pendidikan Islam disebabkan guru Pendidikan Islam mempunyai lebih kemahiran 
untuk mengajar menggunakan tulisan tersebut.  

Melalui pelaksanaan Kurikulum Standard Sekolah Rendah semakan 2017, seni khat 
jawi dimasukkan dalam mata pelajaran Bahasa Melayu melalui bidang seni bahasa. 
Kemahiran ini  diajar kepada murid Tahap Dua. Sehubungan dengan itu, seperti yang 
dinyatakan tadi KPM akan menjadikan jawi sebagai tulisan warisan untuk dipelajari oleh 
semua murid di sekolah dan juga menggubal semula peranan munsyi jawi. Jadi, untuk usaha-
usaha kita untuk masa yang akan datang, kami akan buat pengumuman secara rasmi apabila 
kita ada rancangan yang lebih terperinci seperti yang diumumkan oleh Yang Berhormat 
Menteri Pendidikan dalam penggulungan beliau semalam. Sekian jawapan saya, terima 
kasih. 

Ustaz Haji Hasanuddin bin Mohd Yunus [Hulu Langat]: Terima kasih Tuan Yang 
di-Pertua yang handsome. Adakah Kementerian Pendidikan Malaysia bercadang untuk 
memasukkan subjek Bahasa Jawi dalam peperiksaan awam nasional seperti PT3 dan SPM 
sebagai subjek pilihan? Ia harap seiring dengan peluang bahasa-bahasa ibunda lain di 
Malaysia ini seperti bahasa suku-suku kaum di Sabah dan Sarawak juga. Terima kasih.  

Puan Teo Nie Ching: Terima kasih Tuan Yang di-Pertua. Terima kasih Ahli 
Parlimen Hulu Langat. Setakat ini kita tidak ada rancangan tersebut. Tidak ada satu 
keputusan yang muktamad terhadap cadangan tersebut. Akan tetapi pelbagai aktiviti telah 
dilaksanakan ataupun bakal dilaksanakan oleh KPM untuk memperkasakan tulisan jawi di 
institusi pendidikan peringkat rendah dan menengah. Antaranya kita ada pendekatan baharu 
untuk memulihkan murid yang lemah bukan sahaja melalui kelas pemulihan tetapi melalui 
kem pemulihan jawi yang dirancang dan diatur dengan lebih sistematik. Salah satu item 
soalan Pendidikan Islam dalam Sijil Pelajaran Malaysia (SPM) berkaitan secara langsung 
dengan kemahiran dan penguasaan dalam tulisan jawi. 

Selain daripada itu, jawapan untuk mata pelajaran Pendidikan Syariah Islamiyyah 
dan Pendidikan Al-Quran peringkat SPM juga dalam tulisan jawi. Selain daripada itu, kita 
juga ada buku teks Pendidikan Islam dan Pendidikan Al-Quran yang dikekalkan dalam tulisan 
jawi. Akan tetapi atas cadangan tersebut, kita ambil maklum serta ambil cakna dan kita akan 
buat kajian dan buat satu keputusan. Terima kasih. 

Timbalan Yang di-Pertua [Tuan Nga Kor Ming]: Ahli-ahli Yang Berhormat, 
walaupun Yang Berhormat Timbalan Menteri tidak faham tulisan jawi tetapi kemahirannya 
jawab dengan baik adalah sikap yang profesional. [Tepuk] 

 

5. Tuan Chan Foong Hin [Kota Kinabalu] minta Menteri Industri Utama menyatakan 
usaha kementerian dalam meningkatkan penggunaan minyak sawit sebagai biodiesel. 

 

 Dato’ Dr. Noor Azmi bin Ghazali [Bagan Serai]: Penuh dengan pujian hari ini, 
alhamdulillah. 

 Timbalan Yang di-Pertua [Tuan Nga Kor Ming]: Yang Berhormat Menteri, fokus 
kepada soalan. 



kerana penekanan kepada kurikulum jawi ini di peringkat kementerian sudah tidak seperti dahulu. Soalan saya kepada Yang Berhormat Menteri, apakah- tadi langkah sudah banyak diberi oleh Yang Berhormat Menteri, cumanya boleh tidak dispesifikkan, apakah langkah- langkah proaktif pihak kementerian untuk kita menaikkan atau perkataan yang lebih tepat untuk membugarkan kembali expertise untuk penggunaan tulisan jawi di kalangan pelajar Melayu, Cina dan India di peringkat pendidikan rendah dan menengah untuk masa depan. Terima kasih. Puan Teo Nie Ching: Terima kasih Tuan Yang di-Pertua. Terima kasih Yang Berhormat Jelebu atas soalan tambahan tersebut. Untuk makluman Yang Berhormat, elemen tulisan jawi dimasukkan ke dalam mata pelajaran Pendidikan Islam seiring dengan pelaksanaan Kurikulum Baru Sekolah Rendah (KBSR) pada tahun 1983. Tulisan jawi diajar di dalam Pendidikan Islam disebabkan guru Pendidikan Islam mempunyai lebih kemahiran untuk mengajar menggunakan tulisan tersebut. Melalui pelaksanaan Kurikulum Standard Sekolah Rendah semakan 2017, seni khat jawi dimasukkan dalam mata pelajaran Bahasa Melayu melalui bidang seni bahasa. Kemahiran ini diajar kepada murid Tahap Dua. Sehubungan dengan itu, seperti yang dinyatakan tadi KPM akan menjadikan jawi sebagai tulisan warisan untuk dipelajari oleh semua murid di sekolah dan juga menggubal semula peranan munsyi jawi. Jadi, untuk usaha- usaha kita untuk masa yang akan datang, kami akan buat pengumuman secara rasmi apabila kita ada rancangan yang lebih terperinci seperti yang diumumkan oleh Yang Berhormat Menteri Pendidikan dalam penggulungan beliau semalam. Sekian jawapan saya, terima kasih. Ustaz Haji Hasanuddin bin Mohd Yunus [Hulu Langat]: Terima kasih Tuan Yang di-Pertua yang handsome. Adakah Kementerian Pendidikan Malaysia bercadang untuk memasukkan subjek Bahasa Jawi dalam peperiksaan awam nasional seperti PT3 dan SPM sebagai subjek pilihan? Ia harap seiring dengan peluang bahasa-bahasa ibunda lain di Malaysia ini seperti bahasa suku-suku kaum di Sabah dan Sarawak juga. Terima kasih. Puan Teo Nie Ching: Terima kasih Tuan Yang di-Pertua. Terima kasih Ahli Parlimen Hulu Langat. Setakat ini kita tidak ada rancangan tersebut. Tidak ada satu keputusan yang muktamad terhadap cadangan tersebut. Akan tetapi pelbagai aktiviti telah dilaksanakan ataupun bakal dilaksanakan oleh KPM untuk memperkasakan tulisan jawi di institusi pendidikan peringkat rendah dan menengah. Antaranya kita ada pendekatan baharu untuk memulihkan murid yang lemah bukan sahaja melalui kelas pemulihan tetapi melalui kem pemulihan jawi yang dirancang dan diatur dengan lebih sistematik. Salah satu item soalan Pendidikan Islam dalam Sijil Pelajaran Malaysia (SPM) berkaitan secara langsung dengan kemahiran dan penguasaan dalam tulisan jawi. Selain daripada itu, jawapan untuk mata pelajaran Pendidikan Syariah Islamiyyah dan Pendidikan Al-Quran peringkat SPM juga dalam tulisan jawi. Selain daripada itu, kita juga ada buku teks Pendidikan Islam dan Pendidikan Al-Quran yang dikekalkan dalam tulisan jawi. Akan tetapi atas cadangan tersebut, kita ambil maklum serta ambil cakna dan kita akan buat kajian dan buat satu keputusan. Terima kasih. Timbalan Yang di-Pertua [Tuan Nga Kor Ming]: Ahli-ahli Yang Berhormat, walaupun Yang Berhormat Timbalan Menteri tidak faham tulisan jawi tetapi kemahirannya jawab dengan baik adalah sikap yang profesional. [Tepuk]. 5. Tuan Chan Foong Hin [Kota Kinabalu] minta Menteri Industri Utama menyatakan usaha kementerian dalam meningkatkan penggunaan minyak sawit sebagai biodiesel. Dato' Dr. Noor Azmi bin Ghazali [Bagan Serai]: Penuh dengan pujian hari ini, alhamdulillah. Timbalan Yang di-Pertua [Tuan Nga Kor Ming]: Yang Berhormat Menteri, fokus kepada soalan.